cyanic-selkie/wikianc huggingface dataset:
ஒளியிழை
ஒளியிழை தொடர்பு
சிறு தொலைவு பயன்பாடுகளில், அதாவது ஒரு அலுவலகத்திக்குள் உருவாக்கும் வலையிணைப்பு போன்றவற்றில் , ஒளியிழை வட அமைப்பானது வட நாளங்களின் இடத்தை சேமிப்பதற்காக பயன்படுத்தப்படுகிறது. இது எதனால் என்றால், நாளிணை காட்-5 ஈத்தர்நெட் வட அமைப்பு போன்று ,  ஒரு ஒளியிழை மின் வடங்களை காட்டிலும் பன்மடங்கு தரவுகளை எடுத்துச்செல்லும். மேலும் இவை மின்சார விளைவுகள் தடுப்பு திறன் கொண்டவை ; வெவ்வேறு வடங்களின் குறிகைகளுக்கிடையில் குறுக்கு பரிமாற்றங்கள் ஏற்படாது ; சூழல் சத்தம் குறிக்கிடாது.
ஒளியிழை உணரிகள்
ஒளியிழை உணரிகள் வெப்பம், அழுத்தம், முதலியவற்றை உணரக்கூடிய கருவியாகும். அவ்வாறு உணரும் தன்மையை வைத்து நாம் உணர்ந்தவையை அளக்கப் பயன்படுத்துகிறோம். இவ்வகையான ஒளியிழை பெரிதும் ஒளியினை உணர்கின்றன. ஆகையால் இதைக்கொண்டு தரவுகளை, பிம்பங்களை உணரும் அறியும் ஒரு கருவியாக பயன்படுகின்றன.
வேறு பயன்பாடுகள்
ஒளியிழைகளை பல்வேறு துறைகளில் பல்வேறு பயன்பாடுகளில் பயன்படுத்துகின்றனர். இயற்கை மற்றும் செயற்கை மரங்களுக்கு ஒளியூட்டமாகவும் பயன்படுத்துகின்றனர். பாதுகாப்பு சாதனமாகவும், தரவு சரிபார்ப்புகளுக்கும் இதனை பயன்படுத்துகின்றனர். மின்னூலகத்தில் இதன் பயன்பாடு அலாதியாகும்.
செயல்முறை கொள்கை
கண்ணாடி ஒளியிழை என்பது மொத்த உட்புற எதிரொளிப்பினால் ஒளியை தனது நேரச்சில் கடத்தும் உருளையான மின்காப்பு அலைநடத்தி ஆகும். ஒளியிழை மின்காப்பு பொருளினால் உருவாக்கிய அச்சுள்ளையும், அதை சுற்றிய மின்காப்பு அச்சுறையையும் கொண்டிருக்கும். ஒளிக் குறிகையை ஒளியிழையின் அச்சுள்ளிற்குள்ளேயே வைத்திருக்க வேண்டுமென்றால், அச்சுறையை விட அச்சுள்ளிற்கு ஒளிவிலகல் குறிப்பெண் அதிகமாக இருக்க வேண்டும். அச்சுளிற்கும் அச்சுறைக்கும் இடையில் உள்ள எல்லைப்பகுதி படிமாற்று ஒளியிழையில் உள்ளார்ப்போல் படிப்படியாகவும் ,சீர்மாற்று ஒளியிழையில் உள்ளார்ப்போல் சீராகவும் இருக்கலாம்.
ஒளிவிலகல் குறிப்பெண்
ஒளிவிலகல் குறிப்பெண் என்பது ஒரு பொருளில் ஊடுருவும் ஒளியின் வேகத்தை கணிப்பதற்கான வழி ஆகும். ஒளி வெற்றிடத்தில் தான் வேகமாக செல்ல முடியும். வெற்றிடத்தில் ஒளியின் வேகம் நொடிக்கு சுமார் 300,000 கி.மீ இருக்கும். ஒளியிழையின் அச்சுள்ளில் செல்லும் ஒளியானது அச்சுறையின் சுவர்களில் முன்னும் பின்னுமாக மோதி மோதிச்செல்லும். அவ்வாறு செல்லும் ஒளியானது தனது எல்லையை சரியாக கடக்க வேண்டும் ஆனால் ஒளியானது மாறுநிலைக் கோணத்தை விட அதிகளவு கோணத்தில் செலுத்தப்படவேண்டும். இல்லையேல் அவ்வொளி கசிந்து வேறு எல்லைக்கு சென்று விடும். இந்த குறிப்பிட்ட கோணங்களுக்கு இடையில் உள்ளப் பகுதியை ஏற்புக்கூம்பு என்றழைக்கப்படும்.
மொதத் உட்புற எதிரோளிப்பு
ஒளி அதிக அடர்த்தி பொருளில் இருந்தது குறைந்த அடர்த்தி பொருளுக்கு செல்லும் போது ஒளி விலகல் ஏற்படுகிறது. இந்த ஒளி விலகல் ஒளி விழும் கோணத்தை (Angle of Incidence) பொருத்து வேறுபடுகிறது. இந்த கோணம் அதிகரிக்க அதிகரிக்க விலகு கோணமும் அதிகரிகின்றது. ஒரு குறிபிட்ட விழும் கோணத்திற்கு விலகு கோணம் 90 டிக்ரி அடைகிறது. அதற்கு மேல் விழும் கோணம் அதிகரிக்கும் பொழுது ஒளி அதே ஊடகத்தினுள் எதிரொளிகப்படுகிறது. இதை மொதத் உட்புற எதிரோளிப்பு (Total Internal Reflection) எனபடுகிறது.
மேற்கோள்கள்
Оптички кабл
தயோ அசைல் குளோரைடு
தயோ அசைல் குளோரைடு (Tthioacyl chloride) என்பது RC(S)Cl என்ற பொது மூலக்கூற்று வாய்ப்பாட்டால் குறிக்கப்படும் ஒரு வேதி வினைக்குழுவாகும். இவ்வாய்ப்பாட்டில் உள்ள R என்பது ஒரு கரிம பதிலி ஆகும். தயோ அசைல் குளோரைடுகள் அமிலக் குளோரைடுகளை ஒத்த சேர்மங்களாகும். ஆனால் அரிதானவை மற்றும் வலு குறைந்தவையாகும். தயோ அசைல் குளோரைடு வகையில் நன்கு ஆராயப்பட்ட சேர்மம் தயோபென்சாயில் குளோரைடு ஆகும். இது செவ்வூதா நிறத்தில் ஓர் எண்ணெய் போல காணப்படுகிறது. டைதயோபென்சாயிக் அமிலத்தை குளோரின் மற்றும் தயோனைல் குளோரைடு ஆகியவற்றைச் சேர்த்து குளோரினேற்றம் செய்வதன் மூலம் தயோபென்சாயில் குளோரைடு தயாரிக்கப்படுகிறது. பாசுகீனை குளோரினேற்றும் முகவராகப் பயன்படுத்தி இச்சேர்மத்தை தயாரிப்பது நவீன தயாரிப்பு முறையாகக் கருதப்படுகிறது. . இத்தயாரிப்பு முறையில் கார்பனைல் சல்பைடு உடன் விளைபொருளாக உருவாகிறது.
மேற்கோள்கள்
பகுப்பு:வேதி வினைக்குழுக்கள் பகுப்பு:அசைல் குளோரைடுகள் பகுப்பு:கரிமக்கந்தகச் சேர்மங்கள்
பாக்கியலட்சுமி
பாக்கியலட்சுமி அல்லது பாக்யலட்சுமி (Bhagyalakshmi) என்ற தலைப்பில் உள்ள கட்டுரைகள்:
இசுடான்லி, போக்லாந்து தீவுகள்
இசுடான்லி (Stanley) அல்லது இசுடான்லித் துறைமுகம் (Port Stanley) போக்லாந்து தீவுகளின் தலைநகரமாகும். இந்நகரம் கிழக்கு போக்லாந்து தீவில், மிகுந்த மழை பொழிவுப் பகுதியில் வடக்கு நோக்கிய சரிவில் அமைந்துள்ளது. 2012 கணக்கெடுப்பின்படி, நகர மக்கள்தொகை 2,121 ஆகும்; போக்லாந்து தீவின் மொத்த மக்கள்தொகையே 2,841 தான்.
போக்லாந்து தீவுகளின் சட்டப் பேரவையில் இசுடான்லிக்கு ஐந்து உறுப்பினர்கள் உள்ளனர்.
சுற்றுலா வசதிகளும் கட்டமைப்பும்
இசுடான்லி போக்லாந்து தீவுகளின் முதன்மை வணிக மையமாகும். கிழக்கு போக்லாந்து சாலையமைப்பின் அச்சாக விளங்குகிறது. இங்குள்ள அருங்காட்சியகம், 1845இல் கட்டப்பட்டு, தற்போது ஆளுநர் வசிக்கின்ற, அரசு மாளிகை, குழிப்பந்தாட்ட திடல்,  திமிங்கில எலும்பு வளைவு, குலக்குறிக் கம்பம், பல போர்ச்சின்னங்கள், துறைமுகத்திலுள்ள சேதமடைந்த கப்பல்கள் ஆகியன சுற்றுலாப் பயணிகளை கவர்ந்திழுக்கும் இடங்களாகும். போக்லாந்து தீவுகள் நிறுவனம் பல கடைகளுக்கும் தங்குவிடுதிக்கும் உரிமையாளராகும். இசுடான்லியில் நான்கு பொதுவிட மதுவகங்கள், பதினோரு தங்குவிடுதிகள், மூன்று உணவகங்கள், ஒரு மீனும் வறுவலும் கடை ஆகியன உள்ளன. சுற்றுலா அலுவலகமொன்றும் உள்ளது. இங்குள்ள மூன்று தேவாலயங்களில் ஒன்றான ஆங்கிலிக்க கிறைஸ்ட்டு சர்ச்சு கதீட்ரல், உலகின் மிகத் தென்கோடியில் உள்ள ஆங்கிலிக்க தேவாலயம் ஆகும். போக்லாந்து போருக்குப் பின்னர் குண்டு அப்புறப்படுத்துதல் அமைப்பும் உள்ளது.
நகர மாளிகை அஞ்சலகம், அஞ்சல்தலை சேகரிப்பாளர் மையம், நீதிமன்றம் மற்றும் நடன மன்றமாக விளங்குகின்றது. நகர காவல் நிலையத்தின் உள்ளேயே தீவின் ஒரே சிறைச்சாலையும் அமைந்துள்ளது. சமுதாயத்திற்காக நீச்சல் குளம், விளையாட்டு மையம், நூலகம், பள்ளிக்கூடம் ஆகியன உள்ளன. சமுதாயக் கூடத்திலுள்ள புற்றரை கால்பந்தாட்ட திடலில் வழமையாக கால்பந்தாட்டங்கள் நடக்கின்றன.
இசுடான்லியின் மேற்குப் புறத்தில் அமைந்துள்ள குதிரைப்பந்தய திடலில் ஒவ்வொரு ஆண்டும் திசம்பர் 26,27 நாட்களில் பந்தய ஓட்டங்கள் நடைபெறுகின்றன. இந்த கிறுத்துமசு பந்தயங்கள் நூறாண்டுகளுக்கு மேலாக நடந்து வருகின்றன.
இங்குள்ள குழிப்பந்தாட்டத் திடல் 18 குழி கொண்டதாகும். இதுவும் மேற்கு இசுடான்லியில் உள்ளது. அரசர் ஏழாம் எட்வர்டு நினைவு மருத்துவமனை தீவின் முதன்மை மருத்துவமனையாகும். பல பேருந்து சேவைகளும் வாடகை வண்டி சேவைகளும் இயங்குகின்றன.
இசுடான்லியில் போக்லாந்து தீவுகள் வானொலி நிலையம், பிரித்தானிய அண்டார்ட்டிக் அளவையகம், பெங்குயின் நியூசு வாராந்தர செய்தித்தாளின் அலுவலகம் முதலியவையும் அமைந்துள்ளன.
இங்குள்ள பூங்கா மையத்தில் உள்ள பசுமைக்குடில்களில் தீவுகளின் தேவைக்கான காய்கனிகள் விளைவிக்கப்படுகின்றன.
வெளி இணைப்புகள்
பகுப்பு:தென் அமெரிக்கத் தலைநகரங்கள்
சன்சத் தொலைக்காட்சி
சன்சாத் தொலைக்காட்சி என்பது இந்திய அரசாங்கத்தின் தொலைக்காட்சி ஊடகம் ஆகும், இது இந்திய நாடாளுமன்றத்தின் இரு அவைகளின் நிகழ்ச்சிகளையும் மற்ற பொது விவகார நிகழ்ச்சிகளையும் ஒளிபரப்புகிறது.
மேற்கோள்கள்
பகுப்பு:இந்தியத் தொலைக்காட்சி வலைப்பின்னல்கள் பகுப்பு:இந்திய இந்தி மொழி தொலைக்காட்சி சேவைகள் பகுப்பு:ஆங்கிலத் தொலைக்காட்சித் தொடர்கள் பகுப்பு:இந்தியாவில் மொழி வாரியாக தொலைக்காட்சி அலைவரிசைகள் பகுப்பு:மாநிலங்களவை பகுப்பு:இந்திய மக்களவை
மாவட்ட சட்ட சேவைகள் ஆணையம்
மாவட்ட சட்ட சேவைகள் ஆணையம் என்பது இந்தியா வின் அரசியல் அமைப்பு சட்டத்தின் படி தேசிய அளவில் ஒவ்வொரு மாவட்ட நீதிமன்றத்தையும் தலைமை இடமாக கொண்டு செயல்படுகிறது. இதன் கீழ் தாலுகா சட்ட சேவைகள் குழுக்கள் செயல்படுகின்றன. இலவச சட்ட உதவியை அரசு வழங்குவதும், சம வாய்ப்புகள் அனைவருக்கும் கிடைக்க உதவுவதும் இதன் முக்கிய குறிக்கோள்கள் ஆகும்.
அதிகாரம்
சட்ட சேவைகள் சட்டத்தின் கீழ் வழங்கப்பட்ட அல்லது ஒதுக்கப்பட்ட அதிகாரம் மற்றும் செயல்பாடுகளைச் செய்யும் வகையில், மாநில சட்ட சேவைகள் ஆணையம் என்று அழைக்கப்படும் ஒரு அமைப்பு ஒவ்வொரு மாநிலத்திலும் உருவாக்கப்பட்டுள்ளது. அதற்கான அதிகாரத்தை, ஒவ்வொரு மாநில அரசாங்கத்திற்கும், இந்திய அரசியலமைப்பின் உறுப்பு 39-ஏ வழங்குகிறது.
அமைவிடம்
இந்திய அரசியலமைப்பின் உறுப்பு 39-ஏ வழங்குகிய அதிகாரத்தின் கீழ் உருவாக்கப்பட்ட தமிழ்நாடு மாநில சட்ட சேவைகள் ஆணையம் மெட்ராஸ் உயர்நீதிமன்ற வளாகத்தில் வடக்கு கோட்டை சாலையில் 'சட்ட உதவி மய்யம்' என்ற கட்டிடத்தில் அமைந்துள்ளது.
மாவட்ட சட்ட சேவைகள் ஆணையம் என்பது ஒவ்வொரு மாவட்ட நீதிமன்றத்தையும் தலைமை இடமாக கொண்டு செயல்படுகிறது.
அரசின் கடமை
சட்ட அமைப்பின் செயல்பாடுகள் சம வாய்ப்பின் அடிப்படையில் நீதியை ஊக்குவிப்பதை அரசு பாதுகாக்கும். குறிப்பாக, பொருளாதார அல்லது பிற குறைபாடுகள் காரணமாக எந்தவொரு குடிமகனுக்கும் நீதியைப் பெறுவதற்கான வாய்ப்புகள் மறுக்கப்படுவதில்லை என்பதை உறுதிப்படுத்த, இலவச சட்ட உதவியை அரசு வழங்குவதும் அரசின் கடமை ஆகும்.
செயல்பாடுகள்
மாவட்ட சட்ட சேவைகள் ஆணையம் தேசிய சட்ட சேவைகள் ஆணையம் கூறியுள்ள உதவிகளை பனர்களுக்கு வழங்குகிறது. "ஒடுக்கப்பட்ட மற்றும் பின்தங்கிய துறைக்கு நியாயமான மற்றும் அர்த்தமுள்ள நீதியை உறுதி செய்வதற்காக உள்ளடக்கிய சட்ட அமைப்பை ஊக்குவித்தல்" என்பதே இதன் குறிக்கோள் ஆகும்.
மேற்கோள்கள்
பகுப்பு:சட்ட உதவிகள் பகுப்பு:நீதிமன்ற வளாகங்கள் பகுப்பு:நீதிபதிகள் பகுப்பு:நீதித் துறை பகுப்பு:நீதிமன்ற சமரசக் குழுக்கள் பகுப்பு:சட்டச் சொல் பகுப்பு:சட்ட சேவைகள் பகுப்பு:சட்ட ஆவணங்கள் பகுப்பு:சட்ட தினம் பகுப்பு:சட்ட முறைமைகள் பகுப்பு:சட்ட குறியீடுகள் பகுப்பு:சட்ட செயலாக்கம் பகுப்பு:சட்ட நூலகங்கள் பகுப்பு:சட்ட சேவை பகுப்பு:சட்டம்
அகி மக்கள்
அகி (akie pepole) எனும் ஆதி குடியினரான இவர்கள் மொஸிரோ என்றும் அழைக்கப்படுவர். இனத்தாலும், மொழியாலும் தன்சானியாவைச் சேர்ந்த அகி’க்கள் மேற்கு அருஷா (ஆப்பிரிக்க) பகுதியில் வசிக்கின்றனர். 2000 ஆம் ஆண்டில் எடுத்த கணக்கெடுப்பின்படி எஞ்சியுள்ள இவர்களது மக்கட்தொகை 5268. கென்யாவிலும், தான்சான்யாவிலும் உள்ள பிற வேட்டை – சேகரிப்பினரைப் போலவே அகி’க்களும் டோர்போ (அ) வான்டோர்போ கேவலமாக அழைக்கப்படுகின்றனர். அகி, பிபிசி தொலைக்காட்சியில் TRIBE தொடரில் (10 பிரிவில் 2007) புரூஸ்பெர்ரியால் காட்டப்பட்டுள்ளனர்.
வாழ்க்கை முறை
ஆப்பிரிக்க சவான்னா காடுகளில் எஞ்சியுள்ள சிறிய இனப்பிரிவினர் அகி’க்கள். இவர்கள் வேட்டையாடுவதுடன் நீரைப் பீய்ச்சியடித்துத் தேனீக்களைத் துரத்தி விடுகின்றனர். தேனீக்கள் செயற்கைத் தேன்கூட்டை அடைய அகி’க்கள் தேனைப் பிழிந்து கொள்வார்கள். தேனைப் பயன்படுத்தி தயாரிக்கும் பீரைக் குடித்துக் களிப்புறுவார்கள். மாஸாய் என்ற இனக்குழுவினர் தங்களுக்குப் போட்டியாக வந்து விட்டதால் அகி’க்கள் வேட்டையாடுதல் தேன் சேகரிப்போடு சோளம் பயிரிடலிலும் இறங்கி விட்டனர். இருந்தாலும் கடந்த ஆண்டு வரைக்கும் அதையும் போதிய அளவிற்கு உற்பத்தி செய்ய முடிந்ததில்லை. தான்சானியாவின் வடக்குப் பகுதிக்கு அப்பால் இன்னும் குறிப்பாக கென்யாவில் வசிக்கும் ஓஜியிக் என்ற குழுவினருக்கு இனரீதியாகவும், மொழிரீதியாகவும் மிக நெருக்கமான உறவுடையவர்கள் அகிக்கள். இவர்கள் விவசாயிகளாக இருந்திருக்கக் கூடும். ஆனால் தெற்கு நோக்கித் துரத்தப்பட்டதால் வேறுவழியில்லாமல் வேட்டை – சேகரிப்பு வாழ்க்கை முறையைத் தேர்ந்தெடுத்திருப்பார்கள். மாஸாய் சதுப்புநிலம் வரை அகிக்கள் பரவியிருந்தனர். ஆனால் தற்போது காடழிப்பினாலும், பிற வேட்டைக்காரர்களாலும் இயற்கை ஆதாரங்கள் குறைந்து விட்டதால் கெடுவினையாக நிலத்திற்கும் நீருக்கும் மாஸாய்களுடன் வாதுக்கு நிற்கும் மோசமான நிலைக்குத் தள்ளப்பட்டு விட்டனர்.
மொழி
அகிக்களின் சொந்த மொழியும் அகியென்றே அழைக்கப்படுகிறது. அழிவின் விளிம்பிலுள்ள அகி மொழியை மிகச்சில வயதானவர்கள் மட்டுமே பேசுகின்றனர். இம்மக்கள் மாஸாய் மற்றும் ஸ்வாஹிலி மொழிகளைப் பேசத் தலைப்பட்டு விட்டனர். அகி பேசுவோரின் எண்ணிக்கை மொழி அங்கீகாரத்திற்கு உரிய அளவில் இல்லை. இளந்தலைமுறையினர் அகியைத் தட்டுத் தடுமாறித்தான் பேசுகின்றனர்.
புற இணைப்புகள்
பகுப்பு:பழங்குடிகள் பகுப்பு:தான்சானியா
கோடா சட்டமன்றத் தொகுதி
என்பது ஜார்க்கண்டின் சட்டமன்றத்துக்கான தொகுதியாகும். இது கோடா மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
மருட்பா
மருட்பா என்பது தமிழ் யாப்பிலக்கணம் கூறும் பாவகைகளுள் ஒன்று. இது என்ன பாடல் என்று மருள வைப்பது மருட்பா. வெண்பாவும் ஆசிரியப்பாவும் கலந்து அமைவது மருட்பா எனப்படும். மருட்பா வகைகள்
மேற்கோள்கள்
பகுப்பு:பாவகைகள் பகுப்பு:யாப்பிலக்கணம்
உழவியல்
தாவர வளர்ப்பின உருவாக்கம்
உழவிய்ல் புலம் பல்வேறு நிலைமைகளில் பயந்தரும் நல்ல பயிர்களை உருவாக்க தாவரங்களில் தேர்ந்தெடுத்த இனப்பெருக்கத்தைப் பயன்படுத்துகிறது. தாவரத் தெரிவின வளர்ப்பு பயிர் விளைச்சலைக் கூட்டுகிறது; கோதுமை, மக்காச்சோளம், சோயா அவரை ஆகியவற்றின் ஊட்டச் சத்தை மேம்படுத்துகிறது. புதிய ப்யிர்களை உருவாக்குகிறது. குறிப்பாக புல்லரிசியையும் கோதுமையையும் கலந்து உருவாக்கிய டிரிட்டிக்கேல் எனும் பயிரினம் உருவாக்கப்பட்டது. இப்பயிரினத்தில் பயன்மிகு புரதம் புல்லரிசி, கோதுமையை விடக் கூடுதலாகக் கிடைக்கிறது. பழம், காய்கறி விளைச்சல் சார்ந்த ஆராய்ச்சியிலும் உழவியல் பெரும்பங்கு வகிக்கிறது.
உயிரித் தொழில்நுட்பம்
உழவியலாளர் பயிரின் குறிப்பிட்ட பான்மைகளைப் பெற உயிரித் தொழில்நுட்பத்தைப் பயன்படுத்துகிறார். ஊயிரித் தொழில்நுட்பம் ஆய்வகச் செயல்பாடாகும். உருவாக்கிய புதிய பயிரின வகைகள் பின்னர் கள ஆய்வுக்கு ஆட்படுத்தப்படுகின்றன.
உழவியல் உயிரித் தொழில்நுட்பம் பயிர்விளைச்சலைக் கூட்டப் பயன்படுவதோடு உணவல்லாத பிற பய்ன்பாடுகளுக்கும் பயன்படுகிறது. எடுத்துகாட்டாக, எண்ணெய்க்காகப் பயன்படும் எண்ணெய்வித்துக்களைத் திருத்திக் கொழுப்பு அமிலம் செய்யவும் மாற்று எரிபொருள்களைச் செய்யவும் பாறைவேதிப் பொருள்களை ஆக்கவும் உயிரித் தொழில்நுட்பம் பயன்படுகிறது.
மண் அறிவியல்
உலகமெங்கும் உழவியலாளர்கள் மண்வளத்தைப் பெருக்கி விளைச்சலைப் பெருக்கும் நீடிப்புதிற வழிமுறைகளைகுருவாக்கிப் பயன்படுத்தி வருகின்றனர். அவர்கள் மண்ணை வகைப்படுத்தி குறிப்பிட்ட மண்வகைமை கருதும் தாவர வளர்ச்சிக்கு ஏற்றதாவெனப் பகுப்பாய்வு செய்கின்றனர். பகுப்பாய்வு மண்ணில் உள்ள பொதுவான பேரூட்டங்களான காலகம், அவிர்வம், பொட்டசியம், கால்சியம்,  மகனீசியம்,  கந்தகம் ஆகியவற்றின் விகிதங்களைக் காண்கிறது. மண் பகுப்பாய்வு மேலும் சிற்றூட்டங்களன துத்தநாகம், போரான் ஆகியவற்ரின் விகிதங்களையும் அறிய முயல்கிறது. மேலும் கரிமப் பொருள் விகிதம், மண் அமிலக் காரத் தன்மை, உட்டம் ஏந்துதிறம், ( எதிர்மின்னணு பரிமாற்றத் திரம்)  ஆகியனவும் வட்டார ஆய்வகத்தில் ஓர்வுக்கு உட்படுத்தப்படும். இவ்வகை ஆய்வக அறிக்கைகளை உழவியலாளர்கள் பகுத்தாய்ந்து, கருதும் பயிர்வகைக்கு ஏற்றபடி மண்ணை வளப்படுத்துவதற்கான உகந்த பரிந்துரைகளைச் செய்வர்.
மண்வளம் பேணுதல்
மேலும் உழவியலாளர்கள் மண்ணிருப்பைப் பேனவும் காற்றாலும் நீராலும் ஏற்படும் அரிமானத்தைக் குறைக்கவும் வேண்டிய முறைகளையும் உருவாக்குகின்றனர். எடுத்துகாட்டாக, மண் அரிமானத்தைத் தவிர்க்கவும் மழைபொழிவைத் தேக்கவும் படியடுக்கு உழுதலைப் பயன்படுத்துவர்.மேலும், உழவியல் ஆய்வாளர்கள் மாந்த, விலங்கு உரம், நீர்மாசுறல், மண்ணில் திரளும் தீங்குயிர்கொல்லி, களைக்கொல்லி, ஆகிய சிக்கல்களில் இருந்து மண்ணைக் காக்கும் வழிமுறைகளைக் கண்டறிந்து மண்வளத்தைத் திறம்படப் பயன்கொள்ள வழிவகுப்பர். உழாத பயிர்விளைச்சலில் மண்ணை கட்டிப் பிணைக்கும் புல்வெளி மேலாண்மையை படியடுக்குகளில் மேற்கொள்வர். ஒரு மீட்டர் ஆழ நீர் வடிகாலையும் அமைப்பர்.
வேளாண்சூழலியல்
வேளாண்சூழலியல் என்பது சூழலியல், சுற்றுச்சூழலீயல் கண்ணோட்டத்துக்கு ஏற்ப வேளாண் அமைப்புகளை மேலாண்மை செய்தலாகும். இப்புலம் பேண்தகு வேளாண்மை, இயற்கை வேளாண்மை, மாற்று உணவு முறைகள், மாற்று பயிரிடு முறைகளை உருவாக்கல் ஆகிய புலங்களோடு மிக நெருக்கமான உறவுள்ளதாகும்.
கோட்பாட்டு படிமமாக்கம்
கோட்பாட்டுநிலை பயிர்விளைச்சல் சூழலியல் பயிர்களின் வளர்ச்சியை அளவியலாக ஆய்வு செய்கிறது. தாவரம் ஓர் உயிரியல் தொழிலகமாகக் கருதப்படுகிறது. இந்தத் தொழிலகம் ஒளி, கரிம ஈராக்சைடு, நீர், தாவர ஊட்டங்கள்  ஆகியவற்றைப் பயன்படுத்தி அறுவடைப் பொருள்களாக மாற்றுகிறது. இந்நிகழ்வில் செயற்படும் முதன்மை அளவுருக்களாக வெப்பநிலை, சூரிய ஒளி, நடப்பு பயிர் உயிர்ப்பொதி, பயிர் விளைச்சல் பரவல்லூட்டம், நீர் வழங்கல் ஆகியன அமைகின்றன.
புரோப்பேனாயில் குளோரைடு
புரோப்பேனாயில் குளோரைடு (Propanoyl chloride) என்பது C3H5ClO  என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். மூன்று கார்பன் கொண்ட சங்கிலியால் இச்சேர்மம் ஆக்கப்பட்டுள்ளது. அசைல் குளோரைடுகளுக்கு அடையாளமாகக் குறிக்கப்படும் அத்தனை வினைகளிலும் இது ஈடுபடுகிறது.
மேற்கோள்கள்
பகுப்பு:அசைல் குளோரைடுகள் பகுப்பு:கரிம வேதியியல் வினையாக்கிகள்
ரிச்சாரியா
ராதேலால் ஹெர்லால் ரிச்சாரியா (1909-1996) ஒரு இந்திய நெல் ஆராய்ச்சியாளரும் பொருளாதாரத் தாவரவியலாளரு ம் ஆவார். 1959 ஆம் ஆண்டு வரை பீகாரில் பல நெல் வகைகளை கண்டறிந்து சேகரித்த ரிச்சாரியா, 1959 முதல் கட்டாக் கில் நெல்வகைகளை சேகரம் செய்ய ஆரம்பித்தார். இந்தியாவில் மட்டுமல்லாது பிற ஆசிய நாடுகளைச் சார்ந்த நெல் வகைகளையும் அவர் சேகரித்தார். இந்த சேகரிப்பு முயற்சியில் அவர் 67 தைவானிய நெல்வகைகளை சேகரித்திருந்தார். இவற்றுள் இன்று முக்கியத்துவம் பெற்றுள்ள TN-1 (Taichung Native 1) எனப்படும் குட்டை நெல்வகையும் அடங்கும்.
கட்டாக்கில் அமைந்த மத்திய நெல் ஆராய்ச்சி மையம் (Central Rice Research Institute, CRRI) உலகின் முதன்மை நெல்வகைகள் ஆராய்ச்சி மையமாக ரிச்சாரியாவால் வளர்த்தெடுக்கப்பட்டது.
ஆனால் ராக்பெல்லர் மையம் பிலிப்பைன்ஸில் உள்ள சர்வதேச நெல் ஆராய்ச்சி மையத்தை (International Rice Research Institute, IRRI) முதன்மை நெல் ஆராய்ச்சி மையமாக முன்னிறுத்த விரும்பியது. எனவே CRRI மையத்தின் நெல்வகை சேகரிப்புகள் IRRI மையத்திடம் அளிக்கப்பட வேண்டுமென இந்திய அரசின் மூலம் வலியுறுத்தப்பட்டது. இந்த அழுத்தத்தை ரிச்சாரியா கடுமையாக எதிர்த்தார். ஆனால் 1966 இல் அவர் பதவி விலக மத்திய அரசின் இந்திய விவசாய ஆராய்ச்சி கழகம் (ICAR) உத்தரவிட்டது. ரிச்சாரியா தொடர்ந்த நீதிமன்ற வழக்கில் அவரை ‘ஒரு அறிவியலாளராகவே இந்திய விவசாய ஆராய்ச்சி கழகம் கருதவில்லை’ என கூறியது. ரிச்சாரியா வழக்கில் வெற்றி பெற்றாலும் CRRI இல் இருந்து விலகினார்.
மத்திய பிரதேச நெல் ஆராய்ச்சி நிறுவனத்தில்
அதன் பின்னர் மத்திய பிரதேச நெல் ஆராய்ச்சி நிறுவனத்தில் இணைந்தார். அங்கு அவர் பணியாற்றிய 1971 முதல் 1977 காலகட்டத்துக்குள் 17,000 நெல்வகைகளை அவர் சேகரித்தார். அங்கிருந்தும் அவர் செயல்பட இயலவில்லை. 1986 இல் மலேசியாவில் அறிவியலாளர் மாநாடு ஒன்றில் இந்த ஆராய்ச்சி மையத்திலிருந்தும் நெல்வகைகளை எடுக்க IRRI முயற்சி செய்வதாக அவர் தெரிவித்தார். பின்னர் இன்றைய சட்டீஸ்கர் மாநில ராய்ப்பூரில் உள்ள இந்திரா காந்தி விவசாய பல்கலைக்கழகத்தில் உள்ள நெல் வகை ஜெர்ம்பிளாசம் வங்கியில் 22,500 அரிசி வகைகள் அவரது வாழ்நாள் உழைப்பின் விளைவுகளே.
உயிரிப்பன்மை பாதுகாப்பில் ரிச்சாரியாவின் இந்த பங்கு வளரும் நாடுகளின் அறிவியலில் ஒரு முக்கிய விஷயமாகும். இந்திய பாரம்பரிய நெல்வகைகளில் அதிக விளைச்சல் தருபவை. பயிர்களை தாக்கும் பூச்சிகளுக்கு எதிரான திறனை இயற்கையாக கொண்டவை. தனிப்பட்ட மணங்களும் சுவைகளும் கொண்டவை. ரிச்சாரியா இந்த அரிசி வகைகளை காப்பாற்றி இவற்றில் ஆராய்ச்சி மேற்கொண்டு இவற்றின் மூலமே இந்தியா உணவுத் தன்னிறைவு பெற வேண்டும் என விரும்பினார். இறக்குமதி செய்யப்படும் அதிக விளைச்சல் தரும் நெல்வகைகள் நீடித்த நன்மையை விவசாயத்துக்கு அளிக்காது என்பதை மீண்டும் மீண்டும் வலியுறுத்தினார். 1996 இல் ரிச்சாரியா காலமானார். ஆனால் சட்டீஸ்கர் பகுதியில் உயிரிபன்மை குறிப்பாக நெல்வகை பன்மையையும் அப்பன்மையை பேண வேண்டிய முக்கியத்துவத்தையும் பொது மக்கள் உணர்வுகளில் அவர் பதித்துவிட்டிருந்தார். அறிவியல் தொழில்நுட்பமும் மக்கள் தேவைகள் உரிமைகள் ஆகியவை சந்திக்கும் ஒரு முக்கிய ஆளுமையாக ரிச்சாரியா இன்று அறியப்படுகிறார்.
பகுப்பு:தாவரவியலாளர்கள் பகுப்பு:1909 பிறப்புகள் பகுப்பு:1996 இறப்புகள்
சௌந்தரிய லகரி உரை
] சௌந்தரிய லகரி உரை என்னும் உரைநூலானது சௌந்தர்ய லகரி என்னும் நூல் தோன்றிய 16 நூற்றாண்டிலேயே எழுதப்பட்டது. இந்த உரையின் சிறப்புப் பாயிரப் பாடலில் இந்த உரையாசிரியரின் பெயர் தாழைநகர் எல்லான் எனக் குறிபிடப்பட்டுள்ளது. இந்த எல்லானே எல்லப்ப நாவலர் என அறிஞர் மு. அருணாசலம் குறிப்பிட்டுக் காட்டுகிறார்.
சௌந்தரியம் என்பது இங்குத் தேவியின் அழகினைக் குறிக்கும்.
கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள்
நல்லுருத்திரனார்
நல்லுருத்திரனார் சங்ககாலப் புலவர்களில் ஒருவர். கலித்தொகையில் முல்லைத்திணைப் பாடல்களாக அமைந்துள்ள 17 பாடல்களைப் பாடியவர். புறநானூற்றுப் பாடலைப் பாடிய சோழன் நல்லுருத்திரன் அரசனாக விளங்கிய புலவன். சோழன் நல்லுருத்திரன் காலத்தால் முந்தியவன். புலவர் நல்லுருத்திரன் சுமார் 150 ஆண்டுகளேனும் காலத்தால் பிந்தியவர்.
முல்லைக்கலி பாடல்கள் சொல்லும் செய்தி
நல்லுருத்திரனார் பாடிய இந்த 17 பாடல்களை முல்லைக்கலி எனக் கூறுவது வழக்கம். பொதுவன் முல்லைநிலத்துக் கட்டிளங்காளை. இவன் காரிகையார் வளர்த்த காளைகளை அடக்கிக் காளையை வளர்த்த கன்னியை மணக்கும் செய்தி முதல் 6 பாடல்களில் கூறப்பட்டுள்ளது. இதற்கு ஏறு தழுவல் என்று பெயர். அடுத்த 7 பாடல்கள் பெற்றோர் மணம் முடித்து வைத்தல், காஞ்சி மரத்தடியில் குரவையாடும்போது குழல் ஊது, வருகிறேன் என்று தலைவி சொல்லுதல் முதலான செய்திகளைக் குறிப்பிடுகின்றன. ஆயர் மகள் மறுமணம் செய்துகொள்ள மாட்டாளாம்.
முல்லைக்கலி யாப்பமைதி
முல்லைக்கலியின் முதல் பாடலிலேயே யாப்பு வகையில் குறள் வெண்பா, சிந்தியல் வெண்பா, நாலடி வெண்பா பஃறொடை வெண்பா ஆகியவை கையாளப்பட்டுள்ளன.
சொல்லாட்சி முதலானவை
இவை இந்தப் புலவரைச் சோழன் நல்லூருத்திரனிலிருந்து வேறுபடுத்திக் காட்டுகின்றன.
எனினும் வாய்பாட்டுப் பாடல் ஒன்று இப் புலவரைச் சோழன் நல்லுருத்திரன் என்னும் அரசனே எனக் குறிப்பிடுகிறது. சு. வையாபுரிப்பிள்ளை புலவர் அகர வரிசையில் பாடல்களைத் தொகுத்த சங்க இலக்கியம் பாட்டும் தொகையும் என்னும் நூலில் சோழன் நல்லுருத்திரன் என்னும் அரச புலவனை வேறு புலவராகக் காட்டியுள்ளார்
அடிக்குறிப்பு
பகுப்பு:சங்கப் புலவர்கள்
குறிச்சிமலை மாரியம்மன் கோயில்
குறிச்சிமலை மாரியம்மன் கோயில் தமிழ்நாட்டில் தஞ்சாவூர் மாவட்டம், குறிச்சிமலை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினொன்றாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடிவெள்ளி முக்கிய திருவிழாவாக நடைபெறுகிறது. தை, சித்திரை மாதம் தைவெள்ளி, சித்ரா பௌர்ணமி திருவிழாக்களாக நடைபெறுகின்றன. சித்திரை மாதம் சித்திரை தேரோட்டம் நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஸ்ரீ சாரதா வித்யாலயா பெண்கள் மேனிலைப் பள்ளி
ஸ்ரீ சாரதா வித்யாலயா பெண்கள் மேனிலைப் பள்ளி என்பது தமிழ்நாட்டின் சேலம் மாவட்டத்தில் உள்ள புகழ் பெற்ற பள்ளி ஆகும். சாரதா கல்லூரிச் சாலையில் அமைந்துள்ள இப்பள்ளி ராமகிருஷ்ண மடத்தினரால் நிருவாகிக்கப்பட்டு வருகின்றது.
பகுப்பு:தமிழ்நாட்டிலுள்ள பதின்மப் பள்ளிகள்
லாட்டன் அருவி
லாட்டன் அருவி (Latun (Barzov) Waterfall) என்பது ஈரான் நாட்டின், கிலான் மாகாணத்தின், அஸ்தாரா மாவட்டத்தில், கிழக்கு அல்போர்சு மலைத் தோடரில் உள்ள ஒரு அருவியாகும்.
புவியமைப்பு
இந்த அருவியின் உயரம்  105 மீட்டர்கள் (344 அடி). ஆகும். இது  கடலிலோரம் உள்ள ஹஸ்த்பர் நகரம் மற்றும் அஸ்தாரா நகரம் ஆகியவற்றுக்கு இடையில்  அமைந்துள்ளது.
காசியாபாத் மக்களவைத் தொகுதி
காசியாபாத் மக்களவைத் தொகுதி இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.
சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகளை உள்ளன. அவை:
நீதிவெண்பா
நீதிவெண்பா தமிழ் நீதி நூல். வெண்பாக்களால் ஆன இந்நூலின் ஆசிரியர் யாரெனத் தெரியவில்லை. இந்நூலின் கடவுள் வாழ்த்துப் பாடல்: மூதுணர்ந்தோர் ஓதுசில மூதுரையைப் பேதையேன் நீதிவெண்பா வாக நிகழ்ந்துவேன் - ஆதிபரன் வாமான் கருணை மணிஉதரம் பூத்தமுதல் கோமான் பெருங்கருணை கொண்டு.
கடவுள் வாழ்த்துப்பாடலைத் தவிர்த்து இதில் மொத்தம் 100 பாக்கள் உள்ளன. ஒவ்வொரு பாடலும் ஒரு நீதியைச் சொல்கிறது.
அடிக்குறிப்பு
பகுப்பு:தமிழ் அற நூல்கள்
லாட்டன் அருவி
மேற்கோள்கள்
பகுப்பு:ஈரானில் உள்ள அருவிகள்
பிரேசர் மலை
இந்த இடம் ஒரு மாசற்ற, தூய்மையான காட்டுப் பகுதி ஆகும். லூயிஸ் ஜேம்ஸ் பிரேசர் (Louis James Fraser) எனும் ஸ்காட்லாந்துகாரர் 1890-ஆம் ஆண்டுகளில் இந்த இடத்தைக் கண்டுபிடித்தார்.
பிரித்தானியர்கள் மலாயாவை ஆட்சி செய்த போது, கோடை கால வெப்பத்தைத் தவிர்க்க இங்கு வந்துதங்கினர். நாளடைவில் இந்த இடம் ஓர் உல்லாச மையமாக மாறியது. 1951-ஆம் ஆண்டு மலாயா அவசரகாலத்தின் போது, சர் ஹென்றி கர்னி எனும் மலாயா உயர் ஆணையர், கம்யூனிஸ்டு பயங்கரவாதிகளால் இங்கு சுட்டுக் கொல்லப்பட்டார்.
1970-ஆம் ஆண்டுகளில் பல குழிப்பந்தாட்டத் திடல்கள் உருவாக்கப்பட்டன. புதுக் கட்டடங்கள் கட்டப்பட்டன. பிரேசர் மலையின் இயற்கை அழகு சிதையத் தொடங்கியது. இதை அறிந்த பகாங் மாநில அரசு, 2010-ஆம் ஆண்டில் இருந்து பிரேசர் மலையில், எந்த ஒரு நிலையான கட்டடத்தையும் எழுப்பக் கூடாது என்று அதிகாரப் பூர்வமாக அறிவித்தது.
காலநிலை
பிரேசர் மலையின் சுற்றுப் பகுதிகளில் ஏழு மலை உச்சிகள் உள்ளன. இவை 1,220 - 1,524 மீட்டர் உயரத்தில் உள்ளன. பிரேசர் மலை 1280 மீட்டர் உயரத்தில் இருக்கிறது. கோடை காலங்களில் அதிக பட்ச வெப்பநிலை 25 டிகிரி சென்டிகிரேடு. குறைந்த பட்ச வெப்ப நிலை 17 டிகிரி சென்டிகிரேடு.
பொதுவாக எல்லாக் காலங்களிலும் மழை பொழியும். ஏப்ரல் மாதத்தில் இருந்து செப்டம்பர் மாதம் வரையில் குறைந்த அளவில் மழை. அந்த மாதங்களில் பிரேசர் மலைக்குச் செல்வது சிறப்பாக அமையும்.
அழகான காடுகள்
தங்கம் அல்லது விலையுள்ள கனிமங்களைத் தேடிக் கண்டுபிடிப்பதே பிரேசரின் தலையாய நோக்கமாக இருந்தது. இந்தக் காலகட்டத்தில் தான் பேராக் மாநிலத்தின் தைப்பிங், ஈப்போ, கம்பார் போன்ற இடங்களில் ஈயம் இருப்பது கண்டுபிடிக்கப்பட்டது.
அவ்வாறு நில ஆய்வு செய்யும் போது, அங்கே மிகப் பழமையான மிக அழகான காடுகள் இருப்பதைக் கண்டுபிடித்தார். எங்கு பார்த்தாலும் அழகிய பெரணிகள், மலைப்பாசிகள் மண்டிய மரங்கள். அத்துடன் அவை மேக மூட்டங்களால் சூழப்பட்டு எப்போதுமே ஈரப்பசையுடன் காட்சி அளித்தன.
கேப் பாறைப் பிளவுகள்
சில இடங்களில் ஈயப் படிவங்கள் இருப்பதையும் கண்டுபிடித்தார். சீனத் தொழிலாளர்களைக் கொண்டு ஒரு ஈயச் சுரங்கத்தையும் திறந்தார். பிரேசர் மலைக்கு கீழே பாறைப் பிளவுகள் உள்ளன. இவற்றை இப்போது கேப் (The Gap) என்று அழைக்கிறார்கள். இது ஒரு குறுகலான பாதையாகும். ஒரே ஒரு வாகனம் மட்டுமே செல்ல அந்தப் பாதையில் வசதி இருந்தது, இப்போது புதிதாக மேலும் ஒரு பாதையை உருவாக்கி இருக்கிறார்கள்.
இந்த கேப் பாறைப் பிளவுகளின் வழியாக ரவுப் நகரைச் சென்று அடையலாம். தொடக்கக் காலத்தில், மேலே இருந்து இந்த கேப் பாறைப் பிளவுகளுக்கு வந்து சேர ஒரு செங்குத்தான பாதை வெட்டப்பட்டது. அந்தப் பாதையின் வழியாக எருமை மாடுகள், காளை மாடுகள், குதிரைகள், யானைகள் போன்ற விலங்குகளைப் பயன்படுத்தி, ஈயக் கனிமங்களைக் கொண்டு வந்தார்கள். ஈயக் கனிமங்கள் சாக்குகளில் கட்டப்பட்டு, பின்னர் ரவுப் நகருக்குக் கொண்டு செல்லப்பட்டன. ஈயப் பள்ளங்களில் வேலை செய்த தொழிலாளர்களுக்கு சூதாட்டம் அறிமுகமானது. அடுத்து அபின் பழக்கம் பரவலானது. அந்த வகையில் ஜேம்ஸ் பிரேசருக்கு வருமானமும் பெருகியது.
காணாமல் போன ஜேம்ஸ் பிரேசர்
அதன் பின்னர், ஜேம்ஸ் பிரேசரின் பெயர் மலாயா வரலாற்றில் இருந்து காணாமல் போனது. அவருக்கும் அவருடைய தொழிலாளர்களுக்கும் என்ன ஆனது என்பதும், இதுவரையில் இன்னும் மர்மமாகவே உள்ளது. 1900-ஆம் ஆண்டு அவர் காணாமல் போனார்.
1917-இல், சிங்கப்பூரைச் சேர்ந்த சி.ஜே.பெர்குசன் டேவி (C. J. Ferguson-Davie) எனும் பாதிரியார் ஜேம்ஸ் பிரேசரைத் தேடிச் சென்றார். அவரைக் கண்டுபிடிக்க முடியவில்லை. இருந்தாலும், அந்த இடம் ஒரு சுகவாசத்தளம் அமைப்பதற்கு பொருத்தமான இடமாக அமையும் என்று அறிவித்தார். கோடை கால வெப்பத்தைத் தணிப்பதற்கு ஏற்ற நல்ல இடமாக இருப்பதாகவும் சொன்னார்.
பிரேசர் மலையைப் பற்றி பிரெஞ்சு நாவல்
1919-இல் அங்கே ஓர் அணுகு சாலை அமைப்பதற்கான வேலைகள் தொடங்கின. 1922-இல் ஒரு குறுகிய சாலை அமைக்கப்பட்டது. அதே ஆண்டு பிரேசர் மலை சுகவாசத்தளம் பொது மக்களுக்கு திறந்துவிடப் பட்டது. பிரேசர் மலை சுகவாசத்தளம் 140 ஹெக்டர் பரப்பளவைக் கொண்டது. 50 கி.மீ. காட்டுப் பாதைகள் உள்ளன. 1927-ஆம் ஆண்டு புள்ளி விவரங்களின்படி அங்கே 9 வளமனைகள், 4 அரச வீடுகள், 3 தனியார் வீடுகள், ஒரு குழிப் பந்தாட்ட கூடலகம், ஓர் அஞ்சலகம் இருந்தன. அஞ்சலகம் 1923-இல் கட்டப்பட்டது. இதற்கு அருகில் ஒரு போலீஸ் நிலையம் உள்ளது. இது 1919-இல் கட்டப்பட்டது.
1951-ஆம் ஆண்டு மலாயா அவசரகாலத்தின் போது, சர் ஹென்றி கர்னி எனும் மலாயா உயர் ஆணையர், கம்யூனிஸ்டு பயங்கரவாதிகளால் இங்கு தான் சுட்டுக் கொல்லப் பட்டார். பிரேசர் மலையைப் பற்றி ஹென்றி பாகோனியர் எனும் பிரெஞ்சு நாவலாசிரியர் மலாயாவின் உயிர் (The Soul of Malaya) எனும் நாவலை எழுதி, உலக மக்களுக்குப் பரவலாகத் தெரிய வைத்தார். அந்த நாவலுக்குப் பரிசுகளும் கிடைத்து உள்ளன.
வெளி இணைப்புகள்
பகுப்பு:மலேசிய மலைகள் பகுப்பு:பகாங் பகுப்பு:பகாங் நகரங்கள் பகுப்பு:மலேசியாவில் உள்ள மலை வாழிடங்கள்
அனில் அந்தோணி
அனில் அந்தோனி, இந்தியாவின் கேரள மாநில இந்திய தேசிய காங்கிரசு கட்சியின் தலைவரான ஏ. கே. ஆண்டனியின் மகனும், கேரள பிரதேச அகில இந்திய காங்கிரஸ் கட்சியின் ஊடகக் குழுவின் ஒருங்கிணைப்பாளராகவும் இருந்தவர். இந்தியப் பிரதமர் நரேந்திர மோதி குறித்த சர்ச்சைக்குரிய பிபிசி ஆவணப்படம் பற்றிய தனது கருத்துக்களை டுவிட்டரில் பதிவு செய்த பிறகு காங்கிரஸ் கட்சியிலிருந்து சனவரி, 2023ல் விலகினார். 6 ஏப்ரல் 2023 அன்று தலைநகர் தில்லியில் மத்திய அமைச்சர்கள் பியூஷ் கோயல் மற்றும் வி. முரளிதரன் முன்னிலையில் அனில் அந்தோனி இன்று பாரதிய ஜனதா கட்சியில் இணைந்தார்.
கல்வி & பணி
அனில் அந்தோணி 2007ல் திருவனந்தபுரம் பொறியியல் கல்லூரியில் தொழிலக பொறியலில் இளநிலை பட்டப்படிப்பை முடித்தார். பின்னர் கலிபோர்னியாவில் உள்ள இசுட்டான்போர்டு பல்கலைக்கழகத்தில் அறிவியல் மற்றும் பொறியல் மேலாண்மைப் படிப்பில் பட்டமேற்படிப்பை முடித்தார்.
அனில் அந்தோணி சிஸ்கோ, டார்க், காஸ்பர் லேப்ஸ் உள்ளிட்ட பல்வேறு பன்னாட்டு நிறுவனங்களில் பணிபுரிந்துள்ளார். கோவிட்19க்கு எதிரான இந்தியாவின் போராட்டத்திற்கு உதவக்கூடிய புதுமையான தொழில்நுட்ப தீர்வுகள் மற்றும் சிறந்த நடைமுறைகளை அடையாளம் காணவும், மேம்படுத்தவும், வரிசைப்படுத்தவும், இணைந்து செயல்படும் கண்டுபிடிப்பாளர்கள், நாடாளுமன்ற உறுப்பினர்கள் மற்றும் சுகாதார கொள்கை வகுப்பாளர்களின் செயல் குழுவை நிறுவினார்.
மேற்கோள்கள்
பகுப்பு:கேரள அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள் பகுப்பு:கேரள நபர்கள்
பாக்யலட்சுமி
பாக்யலட்சுமி (Bhagyalakshmi) (பிறப்பு:1 நவம்பர் 1962) ஒரு இந்திய ஒலிச்சேர்க்கை கலைஞர், நடிகை மற்றும் ஆர்வலர் ஆவார். இவர் முதன்மையாக மலையாள திரைப்படத் துறையில் பணிபுரிகிறார். இவர் மலையாள திரைப்படங்களில் 4700 க்கும் மேற்பட்ட படங்களுக்கு ஒலிச்சேர்க்கை (டப்பிங்) பணி செய்துள்ளார். குறிப்பாக நடிகைகள் ஷோபனா, சம்யுக்தா வர்மா மற்றும் ஊர்வசி ஆகியோருக்கு குரல் கொடுத்துள்ளார். பாக்யலட்சுமி தனது சுயசரிதையை ஸ்வரபேதங்கள் என்னும் தலைப்பில் வெளியிட்டார்,'' இது சுயசரிதை மற்றும் சுயசரிதைக்கான கேரள சாகித்ய அகாடமி விருதைப் பெற்றது.
தொழில்
பாக்யலட்சுமி தனது 10வது வயதில் குழந்தை நடிகர்களுக்கு பின்னணி பேச ஆரம்பித்தார். 1977 ஆம் ஆண்டு வெளியான அபாரதி திரைப்படம் இவரது முதல் குறிப்பிடத்தக்க திரைப்படம் ஆகும். மேலும் அவர் கொலைக்களம் ( சுமலதாவுக்காக மொழிமாற்றம் செய்யப்பட்டது ) திரைப்படத்தின் மூலம் பிரபலமானார். அவர் சுமார் 20 மலையாளத் திரைப்படங்களிலும் நடித்துள்ளார். இவர் மனசு (1973) திரைப்படத்தில், குழந்தை நட்சத்திரமாக  அறிமுகமாகி நடித்துள்ளார். பல்வேறு கதாநாயகிகளுக்காக சிறந்த நடிகைக்கான கேரள மாநில திரைப்பட விருதை வென்றுள்ளார். வேறு எந்த நடிகையையும் விட இந்த விருதை வென்றுள்ளார், இவருக்கு அடுத்தபடியாக ஸ்ரீஜா ரவி உள்ளார். 2021 ஆம் ஆண்டில், அவர் பிரபலமான ரியாலிட்டி தொலைக்காட்சி நிகழ்ச்சியான பிக் பாஸ் - மலையாளம், சீசன் 3 இல் ஒரு போட்டியாளராக நுழைந்தார் மற்றும் 49 வது நாளில் வெளியேற்றப்பட்டார்.
வானொலி
அகில இந்திய வானொலியில் அறிவிப்பாளராகப் பணியாற்றியவர் பாக்யலட்சுமி.
பின்னணிக் கலைஞர்
இவர் அபாரதி (1977) போன்ற படங்களில் தனது டப்பிங் வாழ்க்கையைத் தொடங்கினார். 1978-1980 வரை, இவர் குழந்தை நடிகர்கள் மற்றும் துணை கதாநாயகிகளுக்காக ஏராளமான திரைப்படங்களுக்கு டப்பிங் செய்தார். நோக்கிததூறது கண்ணும் நாட்டு (1984) திரைப்படம் இவரை மலையாளத் திரையுலகில் பிரபலப்படுத்தியது, அதன் பிறகு இவர் ஏராளமான மலையாளப் படங்களுக்கு டப்பிங் பேசினார். மேனகா, ஊர்வசி, ஜெயப்பிரதா, கார்த்திகா, பார்வதி, கௌதமி, சுஹாசினி, தபு, சோபனா, சுகன்யா, சரிதா, பானுப்ரியா, ரேகா, ரேவதி, மோனிஷா உன்னி, ராதா, ராதிகா, மோஹினி, பத்மப்ரியா, பூர்ணிமா இந்திரஜித், காவ்யா மாதவன், திவ்யா உன்னி, சம்யுக்தா வர்மா, இந்திரஜா, சுஹாசினி மணிரத்னம், ஸ்வேதா மேனன், மீனா, கீது மோகன்தாஸ், பாவனா, நந்தினி, கனகா, ஸ்ரீதேவி கபூர் மற்றும் ஜோதிகா  போன்ற பல முன்னணி கதாநாயகிகளுக்கு இவர் குரல் கொடுத்தார்.
இவர் மணிச்சித்திரதாழு (1993), எம் அழயேதும்</i> மும்பே (1995), தென்மாவின் கொம்பாத் (1994), யாத்ரா (1985), மற்றும் இன்னாலே (1990) ஆகிய படங்களில் நடித்த நடிகை சோபனாவுக்கு டப்பிங் செய்தார், அதற்காக இவர் மலையாளத் திரையுலகில் பரவலான பாராட்டைப் பெற்றார்.
தனிப்பட்ட வாழ்க்கை
வலது|267x267px பாக்யலட்சுமி 1 நவம்பர் 1962 அன்று கோழிக்கோட்டில் உள்ள போவாட் தரவாடு பகுதியைச் சேர்ந்த குமரன் நாயருக்கும், ஷோரனூரில் உள்ள குருபத் தரவாட்டைச் சேர்ந்த பார்கவி அம்மாவுக்கும் மகளாகப் பிறந்தார். இவருக்கு இந்திரா நாயர் என்ற மூத்த சகோதரியும், உன்னி நாயர் என்ற சகோதரரும் உள்ளனர். இவர் தனது 10 வயதில் டப்பிங் கலைஞராக தனது வாழ்க்கையைத் தொடங்கினார் மற்றும் திரைப்படத் துறையில் பணிபுரியும் போது தனது பல்கலைக்கழகத்திற்கு முந்தைய படிப்பை முடித்தார். சிறுவயதிலேயே பெற்றோரை இழந்த இவர், அக்டோபர் 1985 இல் கே. ரமேஷ் குமாரை மணந்தார். தம்பதிக்கு இரண்டு மகன்கள் உள்ளனர். அவர்கள் 2011 இல் பிரிந்தனர் மற்றும் செப்டம்பர் 2014 இல் அதிகாரப்பூர்வமாக விவாகரத்து செய்தனர். சிறுநீரக செயலிழப்பு காரணமாக இவரது முன்னாள் கணவர் 23 மார்ச் 2021 அன்று இறந்தார்.
வெளியீடு
பாக்யலட்சுமி ஸ்வரபேதங்கள் என்ற தலைப்பில் தனது சுயசரிதையை   வெளியிட்டார். மற்றும் நீல்சன் டேட்டாவால் அதன் சிறந்த விற்பனையாளர் பட்டியலில் ஒரு பகுதியாக தேர்ந்தெடுக்கப்பட்டது. இந்த உதவித்தொகைக்கு மலையாளப் புத்தகம் தேர்வு செய்யப்பட்டது இதுவே முதல் முறையாகும்.
மேற்கோள்கள்
பகுப்பு:1962 பிறப்புகள் பகுப்பு:வாழும் நபர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்தியத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:கேரள மாநில திரைப்பட விருது வென்றவர்கள்
அசிரிய மக்கள்
அசிரியர்கள் (Assyrians) எனப்படுவோர் தற்போதைய ஈராக், ஈரான், துருக்கி, மற்றும் சிரியா ஆகிய நாடுகளைத் தாய்நாடாகக் கொண்ட ஒரு இனக்குழு ஆகும். கடந்த 20ம் நூற்றாண்டில் இவர்களில் பலர் காக்கேசியா, வட அமெரிக்கா, மற்றும் மேற்கு ஐரோப்பா ஆகிய பகுதிகளுக்கு குடி பெயர்ந்தனர்.
பல்லாயிரக்கணக்கான அசிரியர்கள் ஈராக்கிய அகதிகளாக ஐரோப்பா, முன்னாள் சோவியத் நாடுகள், அமெரிக்கா, ஆஸ்திரேலியா, சிரியா, ஜோர்தான் ஆகிய நாடுகளில் வாழ்ந்து வருகின்றனர். முதலாம் உலகப் போர் காலத்திலும், ஒட்டோமான் பேரரசு உடைந்த காலத்திலும் இவர்கள் தங்கள் நாடுகளை விட்டுத் தப்பி ஓடினர். இதனை விட ஈரானில் இஸ்லாமியப் புரட்சி, ஈராக்கில் ஆகஸ்ட் 7, 1933 இல் இடம்பெற்ற படுகொலைகள், ஈராக்கில் 1914-1920 காலப்பகுதியில் இடம்பெற்ற படுகொலைகள் போன்ற நிகழ்வுகளும் அசிரியர்களின் இடப்பெயர்வுக்குக் காரணங்களாக அமைந்தன.
மிக அண்மையில் 2003 இல் ஆரம்பித்த ஈராக்கியப் போரை அடுத்து கிட்டத்தட்ட ஒரு மில்லியன் ஈராக்கியர்கள் நாட்டை விட்டு வெளியேறினர். இவர்களில் 40 விழுக்காட்டினர் அசிரியர்கள் ஆவர்.
வெளி இணைப்புகள்
கிய இனக்குழுக்கள்
மகாகமா சட்டமன்றத் தொகுதி
என்பது ஜார்க்கண்டின் சட்டமன்றத்துக்கான தொகுதியாகும். இது கோடா மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:கோடா மாவட்டம்
பொன் அருணாசலம்
'''பொன். அருணாசலம்' (Pon Arunachalam'') என்பவர் இந்திய ஒன்றியம், தமிழ்நாட்டின், தூத்துக்குடியைச் சேர்ந்த ஒரு தமிழ் எழுத்தாளர் ஆவார். இவர் சுய முன்னேற்றம், சோதிடம், வரலாறு, வாழ்க்கை வரலாறு மற்றும் பிற கட்டுரைகளாக புனைவு அல்லாத நூல்களையும், கவிதை, புதினங்கள்,  250 சிறுகதைகள் மற்றும் 25 பிற படைப்புகளை எழுதியுள்ளார். தனது குடும்ப புதினங்கள் மற்றும் தன்னம்பிக்கை நூல்கள் மூலம் தமிழ் மக்களின் இதயங்களில் தனி இடத்தைப் பிடித்தவர்.
வாழ்க்கை
பொன். அருணாச்சலம் 1946 ஆம் ஆண்டு சூன் 27 ஆம் நாள் தூத்துக்குடியில் பிறந்தார். 1968 ஆம் ஆண்டு தனது படிப்பை முடித்த இவர், 1970 ஆம் ஆண்டு தமிழ்நாடு பணியாளர் தேர்வாணையத்தால் கூட்டுறவு மூத்த ஆய்வாளராக நியமிக்கப்பட்டார். இவர் தனது இலக்கிய வாழ்க்கையைத் தொடங்கிய காலகட்டத்தில் வேலூரில் தனது முதல் பதவியைப் பெற்றார்.
பங்களிப்புகள்
மாலை மதி, தினமணிக் கதிர் மாத இதழ்களில் இவரது புதினங்கள் வெளிவந்தன.
பரிசுகள் மற்றும் வெளியீடுகள்
லேனா தமிழ்வாணன் மற்றும் ரவி தமிழ்வாணன் ஆகியோரால் சென்னையில் நடத்தப்படும் மணிமேகலைப் பிரசுரம் இவரது அனைத்து புகழ்பெற்ற எழுத்துக்களையும்  25 புத்தகங்களாக வெளியிட்டது.
பணி
பொன் அருணாச்சலம் 2002-ம் ஆண்டு துணைப் பதிவாளர் கூட்டுறவு சங்கங்களில் பணியாற்றி ஓய்வு பெற்றார். ஆனால் இவரது இலக்கியப் பங்களிப்பு இன்னும் தொடர்கிறது.
வெளியீடுகள்
1. சுவரில் ஒரு முகம் சிரிக்கிறது - புதினம்
2. ஒரு மலரின் ஏக்கம் - சிறுகதை தொகுப்பு
3. வீட்டுப் பறவைக்கு விடுதலை உண்டா? - சிறுகதை தொகுப்பு
4. வித்யாவுக்கு விடிந்தால் கல்யாணம் - சிறுகதை தொகுப்பு
5. ஒரு குயில் தனியாக பாடுகிறது - புதினம்
6. பாசத்தின் விலை - சிறுகதை தொகுப்பு
7. வானத்தில் ஒரு பூந்தோட்டம் - புதினம்
8. கதை எழுதும் வெற்றி ரகசியம் - சுய முன்னேற்ற கட்டுரை
9. இதயத்தில் வரைந்த ஓவியம் - புதினம்
10. அம்மா வருவாளா ?- புதினம்
11. ஆச்சர்யப்படுத்தும் ஜாதக ரகசியங்கள் - கட்டுரை
12. வாழ்வின் வெற்றி ரகசியங்கள் - கட்டுரை
13. நல்வழி காட்டும் நாராயண குருவின் வாழ்க்கை வரலாறு - சரிதை
15. ஒருத்தி ஒருவனை நினைத்து விட்டால் - புதினம்
16. தமிழே அமுதே - கவிதை தொகுப்பு
18. நெஞ்சில் மலர்ந்த நேசம் - புதினம்
19. தாலிக்கு இத்தனை முடிச்சுக்களா ? - சிறுகதை தொகுப்பு
20. ஒரு எழுத்தாளரின் அமெரிக்கப் பயண அனுபவங்கள் (2009 வெளியீடு)
21. நல் வரம் தரும் திருப்பதி மற்றும் நவ திருப்பதிகள்
22. தமிழ் கடவுள் முருகனின் அற்புதங்கள்
23. அவள் இல்லாமல் ஒரு வாழ்க்கையா?
24. ஸ்ரீ ஷீரடி சாய்பாபாவின் அற்புதங்கள்
25. ஓர் எழுத்தாளரின் இங்கிலாந்து, ஸ்காட்லாந்து, அமெரிக்கப் பயண அனுபவங்கள் (2015 வெளியீடு)
டிக்கா இலை புள்ளி நோய்
நிலக்கடலை பயிரில்(செர்க்கோஸ்போரா அராக்கிடிகோலா) என்னும் பூசணத்தால் இலைகளில் ஏற்படும் நோய். இலையில் வட்டவடிவ அல்லது ஒழுங்கற்ற வடிவ புள்ளிகளாக தென்படும். புள்ளிகள் பெரிதாகி கரும்பழுப்பாகி சுற்றிலும் மஞ்சள் நிற வளையம் கொண்டு இலையில் பொட்டு வைத்தால் போல காணப்படும். இதனால் இலைகள் முழுவதும் புள்ளிகள் பரவி இறந்து விடும். தரமான விதை கார்பண்டாசிம் மருந்து தெளித்து இதை கட்டுப்படுத்தலாம். . பகுப்பு: திருவள்ளுர் மாவட்ட ஆசிரியர்கள் உருவாக்கிய கட்டுரைகள்
கேம் ரெயிலர்ஸ் இணையத்தளம்
கேம் ரெயிலர்ஸ் (Game trailers) இணையத்தளமானது புதியதாக மற்றும் பழைய நிகழ்பட ஆட்டங்களின் விளம்பர ஒளித்துண்டுகளை இலவசமாகக் காண்பிக்கப்படும் இணையத்தளமாக விளங்குகின்றது.மேலும் பல புதிய வெளியீடுகளான நிகழ்பட ஆட்டங்கள் நிகழ்பட ஆட்ட இயந்திரங்கள் போன்றவற்றின் செயற்திறன்கள் மற்றும் அதன் புள்ளிகள் பலவற்றினையும் தெளிவாக விளக்கும் இணையத்தளமாகவும் விளங்குகின்றது.இவ்விணையத்தளமானது எம்.டி.வி நிறுவனத்தினை நடத்தும் வியாகோம் நிறுவனத்தின் ஒரு வெளியீடு என்பதும் குறிப்பிடத்தக்கது.
பகுப்பு:வலைத்தளங்கள்
பென்டேனாயில் குளோரைடு
பென்டேனாயில் குளோரைடு (Pentanoyl chloride) என்பது  C5H9ClO   என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். ஐந்து கார்பன் கொண்ட சங்கிலியால் இச்சேர்மம் ஆக்கப்பட்டுள்ளது அசைல் குளோரைடுகளுக்கு அடையாளமாகக் குறிக்கப்படும் அத்தனை வினைகளிலும் இது ஈடுபடுகிறது. நிறமற்றதாகவும் எளிதில் ஆவியாகக் கூடியதாகவும் அரிப்புத் தன்மை கொண்ட ஒரு நீர்மமாகவும் இச்சேர்மம் கருதப்படுகிறது.
மேற்கோள்கள்
பகுப்பு:அசைல் குளோரைடுகள் பகுப்பு:கரிம வேதியியல் வினையாக்கிகள் பகுப்பு:கரிம ஆலைடுகள்
பனவேலி
பனவேலி (Panaveli, പനവേലി) என்பது இந்தியாவின் கேரள மாநிலத்தில் கொல்லம் மாவட்டம், கோட்டாரக்காராக்கு அருகில் அமைந்துள்ள ஒரு கிராமமாகும்.
புவியியல்
கொத்தாரக்கராவுக்கு அருகிலுள்ள ஒரு சிறிய கிராமம் பனவேலி.
மேற்கோள்கள்
பகுப்பு:கொல்லம் மாவட்டத்தில் உள்ள ஊர்களும் நகரங்களும்
கோடர்மா சட்டமன்றத் தொகுதி
என்பது ஜார்க்கண்டின் சட்டமன்றத்துக்கான தொகுதியாகும். இது கோடர்மா மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:கோடர்மா மாவட்டம்
சுவாமிமலை சர்வசக்தி மாரியம்மன் கோயில்
சுவாமிமலை சர்வசக்தி மாரியம்மன் கோயில் தமிழ்நாட்டில் தஞ்சாவூர் மாவட்டம், சுவாமிமலை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் ஆடிவெள்ளி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அ. பாலமனோகரன்
அண்ணாமலை பாலமனோகரன் (பிறப்பு: சூலை 7, 1942) ஈழத்தின் குறிப்பிடத்தக்க எழுத்தாளர். சிறந்த நாவலாசிரியர். முல்லைத்தீவு மாவட்டத்திலுள்ள தண்ணீரூற்று என்ற கிராமத்தில் பிறந்த இவர் இளவழகன் என்ற புனைபெயரில் பல சிறுகதைகளை எழுதியுள்ளார். வன்னி மண்ணின் மணம் கமழும் "நிலக்கிளி" என்னும் புதினம் சாகித்திய விருது பெற்றது. நாவல், சிறுகதை, மொழிபெயர்ப்பு, ஓவியம் என பலவழிகளில் தன் திறன் காட்டுபவர். தற்சமயம் டென்மார்க் நாட்டில் வசித்து வருகிறார்.
கல்வியும் கல்விப்பணியும்
வட்டுக்கோட்டை யாழ்ப்பாணக் கல்லூரியில் கல்வி பயின்றவர். 1962ல் ஆண்டான்குளம் அரசினர் தமிழ்க் கலவன் பாடசாலையில் தன் ஆசிரியப்பணியை ஆரம்பித்த இவர் பலாலி ஆசிரிய கலாசாலையில் ஆங்கில ஆசிரியருக்கான சிறப்புப் பயிற்சி பெற்ற பின் 1967ல் மூதூர் முஸ்லிம் மகாவித்தியாலயத்தில் ஆசிரியப்பணி ஏற்றார். பின்னர் முள்ளியவளை வித்தியானந்தாக் கல்லூரியில் பணியாற்றினார்.
இலக்கியத்துறையில்
மூதூரில் ஆசிரியராக இருக்கும்போதுதான் முதுபெரும் எழுத்தாளரான வ. அ. இராசரத்தினத்தின் அறிமுகம் இவருக்குக் கிடைத்தது. இவரது இலக்கியப்பணிக்கு இந்த நட்பே காரணமானது. சிந்தாமணி பத்திரிகையில் வெளியான "மலர்கள் நடப்பதில்லை" என்பதே இவரது முதலாவது சிறுகதையாகும். 1973ல் வீரகேசரி பிரசுரமாக இவரது புகழ்பெற்ற நாவலான 'நிலக்கிளி' வெளிவந்தது. அவ்வாண்டின் சிறந்த நாவலுக்கான சாகித்திய மண்டலப்பரிசு இந்நாவலுக்கே கிடைத்தது. மித்திரன் பத்திரிகையில் இவரது 'வண்ணக் கனவுகள்' என்ற தொடர் நாவல் வெளியானது.
வெளி இணைப்பு
பகுப்பு:1942 பிறப்புகள் பகுப்பு:ஈழத்து எழுத்தாளர்கள் பகுப்பு:டென்மார்க் தமிழர்கள் பகுப்பு:முல்லைத்தீவு மாவட்ட நபர்கள் பகுப்பு:யாழ்ப்பாணக் கல்லூரி பழைய மாணவர்கள் பகுப்பு:தமிழ் அகராதி தொகுப்பாளர்கள்
பிரம்பானான் கோயில்
முதலில் சிவனுக்காகவே கட்டப்பட்ட இவ்வாலயம், ஆரம்பத்தில் "சிவக்கிரகம்" என்றே அழைக்கப்பட்டிருக்கின்றது என்பதை இக்கோயிலிலுள்ள பொ.பி 856ஆம் ஆண்டு "சிவக்கிரகக் கல்வெட்டு" கூறுகின்றது. பிற்காலத்தில், இதன் இருபுறமும் திருமால், பிரமன் ஆகியோருக்கு ஆலயம் எழுப்பப்பட்டு, தற்போதுவரை, மும்மூர்த்திகள் கோயிலாகவே இனங்காணப்பட்டு வருகின்றது.
வரலாறு
சாவகத்தின் ஒன்பதாம் நூற்றாண்டு பௌத்த வம்சமான சைலேந்திர வம்சத்துக்குப் போட்டியாக, இந்து வம்சமான சஞ்சய வம்சத்தால் அமைக்கப்பட்டதே இப்பிரமாண்டமான இந்துக் கோயில் ஆகும். இக்கோயிலின் பிரமாண்டக் கட்டமைப்பானது, மத்திய ஜாவாவின் மாதாராம் அரசில், மகாயான பௌத்தத்தின் வரவால் வீழ்ச்சியடைந்திருந்த இந்து அல்லது சைவ சமயம், பழையபடிக்கு முன்னிலைக்கு வர ஆரம்பித்ததைச் சுட்டுவதாக ஆய்வாளர்கள் சொல்கின்றனர். இதை அமைத்தவர், சஞ்சய வம்ச மன்னன் "ராகாய் பிகாதன்" என்று நம்பப்படுகின்றார். பிகாதனால் பொ.பி 850 அளவில் ஆரம்பமான இதன் கட்டுமானம், மன்னன் லோகபாலனாலும், பாலிதுங் மகாசம்பு மன்னனாலும் கட்டிமுடிக்கப்பட்டது. அதன் பின்னும், இக்கோயில், தட்சன், துலோதுங் முதலான பிற்கால மன்னர்களால் விரிவாக்கம் பெற்றிருக்கின்றது.
930களில், ஈசியான வம்சத்து இம்பு சிந்தோக் மன்னனால் மாதாராம் அரசு, கிழக்கு சாவகத்துக்கு இடமாற்றப்பட்டதை அடுத்து, பிரம்பானான் வளாகம் பொலிவிழக்கத் தொடங்கியது. பின்பு முற்றாகக் கைவிடப்பட்ட பிரம்பானான், பதினாறாம் நூற்றாண்டில் இடம்பெற்ற பாரிய பூமியதிர்வு ஒன்றால் பெருத்த சேதமடைந்ததுடன், சிதைந்த அப்பிரமாண்டக் கோயில் இடிபாடுகள் உள்ளூர்வாசிகளை அச்சுறுத்தியதுடன், அதைச் சுற்றி சுவாரசியமான மீமாந்தக் கதைகளையும் கட்டச் செய்தது.
சிதைந்துபோய் காட்டுக்குள் உடைந்தொழிந்து கிடந்த பெருங்கோயில் பற்றி உள்ளூர்வாசிகள் அறிந்திருந்தாலும், அதன் வரலாற்று முக்கியத்துவத்தை அறிந்திருக்கவில்லை. இப்பகுதியில் கிடைத்த சிற்பங்களையும் கற்களையும் எடுத்துச் சென்று, அலங்காரப் பொருட்களாகவும் கட்டுமானங்கள் அமைக்கவும் பயன்படுத்துவதே தொடர்ந்தது. 1918 ஆம் ஆண்டு, எஞ்சிய சிதைவுகளைப் பாதுகாத்து சீரமைக்கும் பணியை, அப்போது சாவகத்தை ஆண்ட இடச்சு அரசு ஆரம்பித்தது. 1953 இல், பிரதான ஆலயமான சிவன் கோயில் முற்றாக மீளமைக்கப்பட்டு, சுகர்ணோவால் திறந்துவைக்கப்பட்டது.
திரிவிக்ரமன் தம்பி
முனைவர் திரிவிக்ரமன் தம்பி (1926-2008) கேரள நாட்டுப்புறவியல் ஆய்வாளர். நாட்டுப்புறவியலை அடிப்படையாகக் கொண்டு கேரள வரலாற்றை எழுதியவர். திரிவிக்ரமன் தம்பி கன்னியாகுமரி மாவட்டத்தில் இரணியல் என்ற ஊரில் பிறந்தார். மலையாள இலக்கியத்தில் முனைவர் பட்டம் பெற்றபின் திருவனந்தபுரம் கலைக்கல்லூரியில் பேராசிரியராக இருந்தார். குமரிமாவட்ட ஊர்ப்பெயர்கள் என்ற இவரது முனைவர்பட்ட ஆய்வு முக்கியமானது. அதன்பின் குமரிமாவட்ட நாட்டாரியல் ஆய்வில் நுழைந்தார்.
பிரம்பானான் கோயில்
கோயிற்றொகுதி
முன்பு பிரம்பாணன் வளாகத்தில் 240 பரிவாரக் கோயில்கள் இருந்ததாகச் சொல்லப்பட்டாலும் அவற்றில் இரண்டைத் தவிர மற்ற எல்லாம் சிதைந்தொழிந்து போய், அத்திவாரம் மட்டுமே காணப்படுகின்றது. தற்போது 240 கோயில்கள் காணப்படும் பிரம்பானான் வளாகத்தில் பின்வருவன முக்கியமான ஆலயங்கள்:
பிரம்பானானின் மத்தியிலுள்ள மும்மூர்த்திகளுக்கான முக்கோயில்களில், பழமையானதும், உயரமானதும் பெரியதும், மத்தியிலுள்ள சிவன் கோயில் ஆகும். இவ்வாலயச் சுற்றுப்பிரகாரத்தில், இராமாயணக் காட்சிகள் செதுக்கப்ப்பட்டுள்ளமை, இதன் சிறப்பம்சமாகும். இக்கோயிலின் மத்தியில் 3 மீ உயரமான மகாதேவர் சிவபெருமான் கம்பீரமாக நிற்கின்றார். அதைச் சுற்றியுள்ள மூன்று கோட்டங்களில், கணேசன், துர்க்கை, அகத்தியர் ஆகியோர் அருள்பாலிக்கின்றனர். இங்குள்ள துர்க்காதேவி, ராரா யோங்ரோங் ("மெல்லியலாள்") எனும் புகழ்பெற்ற சாவக இளவரசியொருத்தியின் நாட்டுப்புறக்கதையுடன் தொடர்புடையவள். சிவன் கோயிலுக்கு முன்னுள்ள நந்தி வாகனக் கோயிலில், சந்திரன், சூரியன் ஆகியோருக்கும் சிற்பங்கள் உள்ளன.
சுற்றுலாப் பயண மையம்
இந்தோனேசியாவின் மிக முக்கியமான சுற்றுலாக் கவர்ச்சி இடங்களில் ஒன்றாக, பிரம்பானான் திகழ்கின்றது.யாவா மற்றும் பாலி இந்துக்கள் தம் சமயச் சடங்குகளைப் பிரம்பானான் பகுதியில் தொடர்வதற்கு அனுமதி அளிக்கப்பட்டுள்ளது. பிரம்பானான் ஆலயத்தில் அமைக்கப்பட்டுள்ள திரிமூர்த்தி திறந்தவெளி அரங்கில், ஒவ்வொரு பூரணையிலும் இடம்பெறும், யாவாவின் பாரம்பரிய இராமாயண நடனம், இன்றும் சுற்றுலாப் பயணிகளைக் கவரும் அரங்காடலாகத் திகழ்கின்றது. 2006இல் யோக்யகர்த்தாவில் ஏற்பட்ட பூகம்பத்தால் பலத்த சேதமடைந்துள்ளதால், ஆலயத்தின் சில பாகங்களுக்குள் நுழைய, வருகையாளர்களுக்குத் தடை விதிக்கப்பட்டுள்ளது. 13 பெப்ரவரி 2014இல் குமுறிய கெலுட் எரிமலைச் சாம்பல் பாதிப்பால், இக்கோயில் வளாகம் மூடப்பட்டதெனினும், சில நாட்களிலேயே மீளத் திறக்கப்பட்டது.
வெளி இணைப்புகள்
பகுப்பு:இந்தோனேசியாவில் உள்ள இந்துக் கோயில்கள் பகுப்பு:இந்தோனேசியாவின் யுனெசுகோ உலக பாரம்பரியக் களங்கள் பகுப்பு:நடுச் சாவகம்
3,5-டைநைட்ரோபென்சாயில் குளோரைடு
3,5-டைநைட்ரோபென்சாயில் குளோரைடு (3,5-Dinitrobenzoyl chloride ) என்பது C7H3ClN2O5  என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். ஏழு கார்பன் கொண்ட சங்கிலியால் இச்சேர்மம் ஆக்கப்பட்டுள்ளது. 3,5-டைநைட்ரோபென்சாயில் குளோரைடின் சிஏஎசு எண் 99-33-2, 230,56 கி.மோல் −1) என்ற எண்ணால் இது அடையாளப்படுத்தப்படுகிறது. இதன் உருகுநிலை 68-69 பாகை செல்சியசு வெப்பநிலையாகும் . வழிப்பெறுதிகளாக உருவாகும் கரிமச் சேர்மங்களை பகுப்பாய்வு செய்வதற்கு பிரதானமாக 3,5-டைநைட்ரோபென்சாயில் குளோரைடு பயன்படுத்தப்படுகிறது.
மேற்கோள்கள்
பகுப்பு:அசைல் குளோரைடுகள் பகுப்பு:நைட்ரோபென்சீன்கள்
புஷ்யபூதி வம்சம்
thumb| வர்தன வம்சத்தின் பொ.ச. 7ஆம் நூற்றாண்டைச் சேர்ந்த மார்பளவு பெண் சிலை, குவாலியர், மத்திய பிரதேசம். புஷ்யபூதி வம்சம் (Pushyabhuti dynasty ), வர்தன வம்சம் என்றும் அழைக்கப்படும், இது 6 மற்றும் 7 ஆம் நூற்றாண்டுகளில் வட இந்தியாவின் சில பகுதிகளை ஆண்டது. இந்த வம்சம் அதன் கடைசி ஆட்சியாளரான ஹர்சவர்தனரின் (கி.பி. 590-647 பொ.ச.) கீழ் அதன் உச்சத்தை எட்டியது. ஹர்சப் பேரரசு, வடக்கு மற்றும் வடமேற்கு இந்தியாவின் பெரும்பகுதியை உள்ளடக்கி இருந்தது. மேலும் கிழக்கில் காமரூபம் முதல் தெற்கே நருமதை வரை நீட்டிக்கப்பட்டிருந்தது. வம்சம் ஆரம்பத்தில் இசுதான்விச்வராவில் இருந்து (நவீன குருச்சேத்திரம், அரியானா ) ஆட்சி செய்தது. ஆனால் ஹர்சர் இறுதியில் கன்யாகுப்ஜத்தை (நவீன கன்னோசி, உத்தரப் பிரதேசம் ) தனது தலைநகராக மாற்றினார். அங்கிருந்து அவர் கி.பி 647 வரை ஆட்சி செய்தார்.
உசாத்துணை
பகுப்பு:இந்திய அரச மரபுகள் பகுப்பு:இந்திய வரலாறு
பிரம்மானந்தன்
பிரம்மானந்தன் (1946 - 2004) ஒரு மலையாள மற்றும் தமிழ்த் திரைப்படப் பாடகர். குறைவான பாடல்களையே பாடியிருக்கிறார் என்றாலும் தன்னுடைய தனித்தன்மை வாய்ந்தகுரலால் பெரும்புகழ் பெற்றவராக இருக்கிறார்.
பிரம்மானந்தன் 1946 ல் திரிச்சூர் அருகே கடக்காவு என்ற ஊரில் பிறந்தவர். கடக்காவு சுந்தர பாகவதர் இவரது முதல் குரு. பின்னர் சென்னைக்கு வந்து டி. கெ. ஜெயராமனிடம் மரபிசை பயின்றார். அகில இந்திய வானொலி நடத்திய மெல்லிசைப் போட்டியில் சிறந்த பாடகருக்கான முதல் பரிசை 1968ல் பெற்றார். 1969ல் இவரை இசையமைப்பாளர் கெ. ராகவன் தன்னுடைய கள்ளிச்செல்லம்மா என்ற படத்தில் அறிமுகம்செய்தார்.
கள்ளிச்செல்லம்மா படத்தில் வரும் ’மானத்தே காயலில்..’ என்ற இன்னிசைப் பாடலைப் பாடி பிரம்மானந்தன் பெரும்புகழ்பெற்றார். கனத்த குரல் கொண்ட இவர் மென்மையாகப் பாடக்கூடியவர். பிரம்மானந்தன் பாடிய பெரும்பாலான பாட்டுக்கள் பெரும் வெற்றி பெற்றன. அவருக்கு கெ.ராகவன், தட்சிணாமூர்த்தி, எம். கெ. அர்ஜுனன், ஏ. டி. உம்மர், ஆர். கெ. சேகர் போன்ற இசையமைப்பாளர்கள் நிறைய வாய்ப்புகளை கொடுத்தார்கள். ஆனால் அன்று மலையாள இசையுலகின் முதன்மை இசையமைப்பாளராக இருந்த தேவராஜன் மாஸ்டர் பிரம்மானந்தனை தொடர்ந்து புறக்கணித்தார். ஆகவே பிரம்மானந்தன் குறைவான பாடல்களையே பாட நேர்ந்தது. ஒருகட்டத்தில் வாய்ப்பே இல்லாது போயிற்று.
அதற்கு பலகாரணங்கள் சொல்லப்படுகின்றன. பிரம்மானந்தன் முன்கோபமும் கர்வமும் கொண்டவர், தேவராஜனை புண்படுத்தியிருக்கலாம் என்கிறார்கள். ’மலையத்திப்பெண்ணு’ ’கன்னி நிலாவு’ என்ற இரு படங்களுக்கு இசையமைத்திருக்கிறார். கன்னிநிலாவு வெளியாகவே இல்லை. வெறும் பத்து வருடங்களே பிரம்மானந்தன் திரையுலகில் இருந்தார். எழுபதுகளின் இறுதியில் வாய்ப்புகள் இல்லாத நிலையில் குடிக்க ஆராம்பித்தார். தனிக்கச்சேரிகளில் பாடினார். பக்தி இசைத்தட்டுகள் வெளியிட்டார். ஆனால் சினிமாவால் புறக்கணிக்கப்பட்டது அவரை வருத்தம்கொள்ளச் செய்தது.
பிரம்மானந்தன் தமிழில் பத்து படங்களுக்குமேல் பாடியிருக்கிறார். இளையராஜா அவருக்கு வாய்ப்புகள் வழங்கினார். சந்தக்கவிகள் பாடிடும் என்ற பாடல் முக்கியமானது குடி முதிர்ந்து பொருளிழந்து தெருவில் அலையும் நாடோடியாக ஆனார். பிரம்மானந்தனுக்கு மிக காலம் தாழ்த்தி 2003ல் கேரள சங்கீத நாடக அக்காதமி விருது கொடுக்கப்பட்டது. அவர் மனமுடைந்த நிலையில் இருந்த காலம் அது. வேறெந்த விருதும் அளிக்கப்படவில்லை. 2004, ஆகஸ்ட் பத்தாம்தேதில் தன்னுடைய 58 ஆவது வயதில் பிரம்மானந்தன் மறைந்தார். திரிச்சூடிரில் அவரது சொந்த கிராமத்தில் சிதையேற்றப்பட்டார்
பாடல்கள்
சந்தக்கவிகள் [தமிழ்]
வெளி இணைப்புகள்
சந்தக்கவிகள் பாடிடும்